Milline imeline võimalus meil on!
Me elame igati kirjus ja mitmekülgses maailmas.
Milline on sinu arvates
Jumala südame hoiak kogu maailma suhtes?
Kas see on kõiki kaasav, või kõiki välistav?
Tänud taas liitumast meiega!
Mina olen Brian Houston
ja mu teemaks on "Elu sulatuspotis".
Sulatuspott võib erinevate inimeste jaoks
tähendada erinevat asja.
Joona tahtis valida kergema tee ja läks Tarsisesse,
mis tõlkes aga tähendabki sulatuspotti.
Jää meiega, sest usun,
et see sõnum aitab sul saada sotti nii mõnestki asjast,
nii et naudi täiega!
Isa, ma tänan Sind Su ligiolu eest.
Tänu Sulle kõige eest, mida oled tegemas me kogudustes.
Tänu Sulle muudetud elude eest ja heade asjade eest, mis sünnivad.
Isa me toome Sulle kogu au! Jeesuse nimel, aamen.
Tahan, et avaksite kõik oma Piiblid Joona raamatu 1-peatükist.
Tänase sõnumi teemaks on "Elu sulatuspotis".
"Üksiku ja eksinuna mäsleval merel."
Tundub, nagu see laul oleks kirjutatud Joona elust endast,
kuid tegelikult on see ühe Hillsongi CD pealt.
"Üksiku ja eksinuna mäsleval merel,
triivides seni, kuni päästsid mu."
Järgmine salm:
"Põgenesin kõigest väest ühele kaugele maale,
rändasin nii kaugele ja leidsin siiski Su sealt eest."
Mõlemad need salmid peegeldavad Joona kogemust.
Ta mitte ainuüksi ei põgenenud kaugele maale,
kus ta leidis Jumala eest seal Tarsises.
Vaid ta leidis end ka keset mäslevat merd.
See räägib inimlikkusest.
Aga ka Jumala südamest,
mis ulatub inimesteni, ükskõik, kus nad ka poleks.
Olgu nad siis lähedal või kaugel -
Jumala igatsus on jõuda inimesteni kõikjal.
Ja meie oleme Tema missiooni kaaslased.
Me oleme Temaga ühisel missioonil.
Me nimetasime kogu selle aasta selle järgi.
Ma kannan ikka veel seda käevõru,
mis algselt oli ehedast hõbedast,
kuid millest on järgi jäänud vaid messing ja koobalt
ning suurel hulgal kulunud võru.
Kuid selle ühel poolel on kirjas: Missio Dei
ja teisel pool: Jumala missioon.
See suur missioon, millesse me kõik kaasatud oleme
ja millest Markuse 16:15 räägib, öeldes: "Minge kõike maailma!"
Kui sa mõtled "kõige maailma" peale,
siis ilmselt mõtled kohe geograafilise kaardi peale.
Mõtled hõimude peale, kelleni pole veel jõutud.
On nad siis Aafrikas, mõnes Aasia külakeses
või Andide mäestikus.
Või on tegu inimrühmadega, kelleni pole veel jõutud.
See võib tähendada kogukondi ning erinevaid kultuure ja subkultuure
meie enda linnas.
Paigas või kohas, kus sa ise elad.
Mõeldes neile, kelleni pole veel jõutud,
mõtleme sageli geograafiliselt.
Kuid kuidas oleks demograafilise lähtekohaga?
Kui mõtleksime oma linna rahvale demograafilises võtmes?
Elustiilidele, mida nad harrastavad, eluviisidel, mida nad elavad.
Asjad, mis võivad olla väga erinevad sinu maailmast.
Kuid kas Jumal armastab ka neid ja hoolib neist?
Kas Tema armastus üldse ulatub nii kaugele?
Kas me peegeldame Jumala südant inimeste suhtes,
kes on ehk erineva vaimsuse, mõtteviisi ja suhtumisega, kui me ise?
Sõbrad, tahan julgustada teid mõtlema sellele Joona kontekstis,
mis minu jaoks hõlmab lausa kolme linna.
Esimene neist on Joppe.
Joppe esindab minu jaoks usklikku või kogudust,
sest see on paik, kus kuulutati evangeeliumi
ja kust see levis edasi paganateni.
Seltskonnani, kelleni varem polnud jõutud.
Totaalselt väljas pundist, kelle päästmist peeti võimalikuks.
Peetrus aga läks Joppesse, Korneeliuse kotta,
mis ei avanud ust ainuüksi Korneeliuse perele,
aga miljonitele ja miljonitele inimestele,
kes läbi selle loo Apostlite tegude 10 ptk's
leidsid tee Kristuse juurde.
Vanas Testamendis mainitakse ka Joppe sadamat,
mis tähendab "ilusat"
ja kust Joona pidi minema Niinevesse.
Nii et Joona oli Joppes,
mis minu jaoks tähendab unistuste täitumise linna.
Sest seal linnas olevatel Korneeliusel ja Peetrusel
oli üks unistus või nägemus, mis mõlemad täitusid.
See esindas seda, et inimesed leidsid Jeesuse.
See oli linn, kus suletud uks avanes täie rauaga.
Kui Peetrus koputas Korneeliuse ukse taga,
siis teda ainuüksi ei kutsutud sisse, vaid teda ka võõrustati seal.
Kogu see lugu oli aga tolle aja kontekstis
täiesti mõistuse vastane.
Kuid Peetrus avas ukse, mis oli pikalt suletud olnud.
Kui ma mõtlen teisel pool olnud Korneeliusele,
kes oli pagan,
siis korraga üks võimalus koputas ta uksele.
Ta avas ukse ja lasi Peetruse sisse, kes jagas neile evangeeliumi sõnumit.
Nii et olgem ka meie kogudusena paigaks, kus unistused saavad teoks.
Ma tahan olla sellise koguduse pastor,
kus ei täitu vaid minu, aga ka sinu ja kõigi teiste unistused.
Nii et meil poleks inimesi, kes on "seal kusagil eemal",
kes pole meie jaoks ja kes ei kuulu Jumala kuningriiki.
Sest evangeeliumi sõnum on küll midagi täiesti muud!
Piibli sõnum on hoopis midagi muud
ja ma tahan järgida neid.
Me tahame olla kogudus,
kes avab uksi, mis ehk kunagi varem pole avatud olnud.
Kes jõuab inimesteni, kelleni veel pole jõutud,
et jagada neile Kristuse imelist armu ja armastust.
Me tahame olla kogudus, kus Jumala häält võetakse kuulda
ja Joppe oligi just selline koht.
See oli imeilus paik, mis esindas võimalusi.
Võimalusi jõuda nendeni, kellelni veel polnud jõutud.
Järgmiseks oli seal Niinive linn,
mida prohvet Nahum kirjeldas kui nõiduse ja hooruse paika.
See oli tolle aja suurlinn, mida ümbritses tohutu linnamüür,
mis oli nii lai, et sellel võis vabalt 3 sõjakaarikut kõrvuti sõita.
Nii et üks suur ja võrratu linn, mis oli kaugel Jumalast.
Joona meelest vääris see linn kohtumõistmist ja mitte päästet.
Kolmas linn aga oli Tarsis, millest kõige enam rääkida tahan.
Tarsis tähendab tõlkes sulatuspotti.
Vanasti pandi kuld ja hõbe sulatuspotti, kus neid kuumutati
ja kus kõik räbu ja saast pinnale kerkis.
Seejärel aga saadeti puhastatud kuld ja hõbe
nö maailma otsani (nii palju, kui seda "otsa" siis teati).
Võtkem Tarsist, kui tänapäeva maailma,
mis oli täis seiklusi, edukust ja õnne otsinguid.
Kaubalaevad käisid sisse-välja, tuues linna ka inimesi,
kes lootsid leida sealt õnne ja rikkust.
Nii et sealse linna kuld ja hõbe kanti laiali kuni maailma otsteni.
Tegelikult asus Tarsis isegi kui maailma otsas -
Vahemere kõige Läänepoolsemas otsas,
mis tolle rahva arusaamade järgi tähendaski nö maailma otsa.
Nii et kolm linna,
millest üks esindab kogudust ja milleks oli Joppe.
Paik, kus unistused täituvad ja uksed avanevad.
Teine linn esindab maailma - selle mugavusi ja isiklikku õitsengut.
Ning kolmas linn - Niinive, sümboliseerib Jumala kutset.
See linn on täis kadunud hingi ja neid, kes haiget saanud.
Inimesi, kelleni veel pole jõutud.
Kuid Joona ainuüksi ei tahtnud jõuda nendeni,
vaid ta läks ka hoopis vastupidises suunas.
Kui üks linn asus läänes, siis teine idas.
Ta oli kutsutud minema läände, aga ta läks hoopis itta.
Seda kõike teades mõelgem nüüd sellele,
kuidas see kõik puudutab sind ja mind.
Sulatuspott.
Vaatame, mida sõnaraamat ütleb sulatuspoti kohta.
1. Koht, kus hõbedat, kulda ja teisi väärismetalle sulatatakse.
2. Maa, paik või olukord,
kus toimub erinevate rahvaste, rasside ja kultuuride segunemine.
See on juba nagu meie kogudus!
Sulatuspott - koht, kus erinevad rahvused ja kultuurid on üheskoos.
Mulle meeldib see mõte.
Kuid samas on see ka koht, kus südamed pannakse proovile.
Tarsis oli sulatuspott.
Erinevaid eluviise, meelsusi ja vaimsusi.
Ja Joona süda pandi seal, selles "sulatuspotis" proovile.
Kahjuks juhtus seal aga midagi, mida ma nii väga loodan,
et ei juhtu ühegi teise uskliku elus.
Joona tegi küll õiget asja, kuid täiesti valedel põhjustel.
Ta küll läks Niinivesse, aga pigem kui sunnivisiil.
Ta läks, sest ta pidi ja mitte seetõttu,
et ta oleks tahtnud näha Niinivet muutumas.
See on see, mis sealt sulatuspotist välja tuli.
Joonal oli küll õige arusaam Jumalast,
aga vale arusaam inimestest.
Usun, et taolisi inimesi on palju.
Me usume õigeid asju Jumala kohta.
Seda, et Ta on armastav, armuline, andestav ja pika meelega;
et Ta voolab armastusest üle ja hoiab tormid eemal mu elust,
kinkides mulle tulevikku ja lootust.
See on nii lihtne uskuda õigeid asju Jumala kohta!
Kuid usud sa ka õigeid asju selle kohta,
kuidas Jumal teisi inimesi näeb?
Inimesed, kes pole nagu sina.
Inimesed, kes on ehk patused ja kelle patud erinevad sinu omadest.
Inimesed erinevates maailmadest, mõtteviisidest, elustiilidest,
asukohtadest ja kultuuridest.
Kuidas on siis meie õigete uskumustega
mitte vaid Jumala, aga ka nende suhtes,
keda Jumal näeb erinevamalt, kui meie?
Apostlite teod 2:21
"Ja sünnib, et igaüks, kes hüüab appi Issanda nime,
päästetakse.”
Seda selleks, et kõik võiks tunda evangeeliumi sõnumit.
Küsimus vaid on, kas see kõik on ka meie südames,
kui me seal sulatuspotis oleme?
Piibli kohaselt (Ap.10:34) ei tee Jumal inimeste vahel vahet.
Tal pole lemmikuid.
Seetõttu peame seal sulatuspotis kaaluma läbi ka oma südamed
ja vaatama, milline on me suhtumine
mitte ainuüksi Jumala, aga ka inimeste suhtes?
Sest see on äärmiselt oluline,
et me südamed oleksid ühel lainel Jumala südamega.
Sest me oleme Ta missiooni kaaslased.
Ja kui me seda oleme, peab meil olema ka
sama mõtteviis, hoiak ja nägemine inimeste suhtes.
Sest Jumala armastus ulatub kõige põlastusväärsemanigi
ja Ta sirutub oma kõige kõrgemast paigast
kõige sügavamasse sügavikku.
Sest Ta armastab inimesi!
Sest Ta süda on inimeste poolel!
Seetõttu loodan, et sama asi tuleb esile ka meie sulatuspottidest.
Õpetussõnad 17:3 ütleb:
"Sulatuspott on hõbeda ja ahi kulla jaoks,
aga Issand katsub südamed läbi."
Nii et sulatuspott on kulla ja hõbeda jaoks, kus neid sulatatakse.
Kuid Jumala vaatenurgast lähtuvalt on see koht,
kus katsutakse läbi meie motiivid, prioriteedid,
mõtted, suhtumised, võimalused ja suunad.
Sulatuspott on see,
kus inimeste tõelised südamehoiakud pannakse proovile.
Jeesus ütles:
"Vaata, ma seisan ukse taga ja koputan.
Kes iganes kuuleb mu häält; ükskõik, kes!"
Mõte Jumala koputamisest...
Meil koguduses on vahel nii palju möllu ja lärmi,
et me lihtsalt ei kuule Jumala koputust.
Me lihtsalt ei kuule.
Me vaidleme teoloogiliste küsimuste üle;
meil on oma arutelud, arvamised ja mõtteviisid
ja keset seda kõike me ei pane tähelegi Jumala koputust.
Mu palve on, et me ei magaks iialgi maha seda,
mida Jumal ütleb ja teeb.
Nii et Joppe oli imeilus linn,
kus unistused täitusid ja uksed avanesid.
Jumala häält võeti kuulda ja inimesed leidsid tee Ta juurde.
Kui mõelda Hillsongi kogudusele,
siis kas me tahame olla nagu Tarsis, Niinive või Joppe?
Mina usun, et meid on kutsutud olema Joppe.
Väliselt võib ju tunduda, et siin pole midagi ilusat
ja me oleme lihtsalt tavapärased inimesed.
Kuid vaimses mõttes oleme me imeilusad,
sest me oleme pühendunud sellele, et näha unistusi täitumas,
uksi avanemas ja Jumala tahet sündimas.
Nii et tasub mõelda kõigele sellele,
mis me südameist seal sulatuspotis esile tuleb.
Joona tegi küll õiget asja, aga valedel põhjustel.
Tal oli õige arusaam Jumalast, aga vale arusaam inimestest.
Teiseks olid tal ilmselgelt topeltstandardid.
Ta ise oli saanud osa imelisest Jumala armust,
pääsedes imekombel suure vaala kõhust.
Jumala imeline arm!
Kuid Joona 4 ptk's, kui ta jõudis Niinivesse
ja Niinive sai osa Jumala armust, siis ta vihkas seda, mida ta nägi.
Topeltstandardid.
Erinevad asjad ta südames.
Oh Issand, katsu läbi me südamed,
et me võiks peegeldada Jumala südant
maailmale meie ümber.
Seda silmas pidades tekkib küsimus:
otsid sa sealt sulatuspotist mugavust või Jumala kutset?
Mõtle sellele!
Mugavus või Jumala kutse?
Vaata, mida Piibel selle kohta ütleb.
Joona 1:1-3
"Ja Issanda sõna tuli Joonale, Amittai pojale; ta ütles:
Võta kätte, mine Niinevesse, sinna suurde linna,
ja jutlusta sellele, sest nende kurjus on tõusnud mu palge ette!”
Aga Joona tahtis põgeneda Issanda palge eest Tarsisesse;
ta läks alla Jaafosse ja leidis laeva, mis oli Tarsisesse minemas;
ta andis sõiduraha ja astus peale, et minna koos nendega Tarsisesse,
Issanda silma alt ära."
Niinive esindas Jumala kutset; seda, mis Jumalal oli Joona jaoks.
Tarsis esindas elustiili - head õnne, seiklusi ja mõnusat äraolemist.
Piibel ütleb väga selgelt, et Joona maksis sõiduraha selleks,
et põgeneda Jumala silma alt ära.
Pole kahtlustki, et sõit Niinivesse maksis midagi,
kuid samas pole mainitud, kui palju.
See ütleb mulle väga palju,
sest mis puutub Jumala kutses elamisse,
tähendab see ka valikut,
et Jumala kutse on tähtsam kui mugavus.
Küsimus pole selles, et saad vaid ühe või teise.
Ma tunnen end väga mugavalt täna, elades täiega Jumala kutses.
Nii et küsimus pole selles, et saad vaid ühe või teise.
Kuid me eelistame siiski sageli mugavat elu Jumala kutsele,
sest Tema kutse läheb meile midagi maksma.
Kas siis me aega, pühendumist, eesmärkide paika panemist jne.
Nii et me oleme väga teadlikud sellest hinnast.
Kui Joona sai Jumalalt kutse minna Niinivesse,
ei mainitud kusagil selle hinda.
Kui aga räägitakse Joona Jumala eest põgenemisest,
mis kõik on seotud seikluste, heaolu ja muu sellisega,
siis selle eest tuli tal tasuda.
Ja elu ongi selline.
Kui me pole valmis maksma hinda ja tahame lihtsalt võtta vabalt,
siis see kurb reaalsus on tegelikult see,
et me siiski maksame hinda.
Maksame kaduma läinud võimaluste näol,
kahetsuste ja rahulolematuse näol.
Vahel me maksame asjade näol, mis on kohe tõeliselt olulised.
Sa võid maksta isegi oma laste pääste hinnaga,
kui lähed liiga kaugele oma eluga, ega pea Jumala asju enam oluliseks.
Sa maksad kohe täiega, kuigi algselt püüdsid seda just vältida.
Hillsongi koguduse rajamine läks meile midagi maksma.
See läks isiklikult maksma, sest me tulime suurest kogudusest,
et alustada mingi väikese koguduse hakatisega siin.
Mul polnud oma kontorilauda,
nii et palusin vanast kogudusest oma laua kaasa,
et panna see kabinetti, mida mul polnud.
Nad ütlesid, võin selle muidugi saada, kui maksan 1600 dollarit.
Nii et ma pidin oma laua välja ostma, et sellega siia tulla.
Me olime me linna koguduse tütarkogudus.
Ma ei saanud emakoguduselt mingit kompensatsiooni
sealt töötatud aja eest.
Kuid nagu te aru saate - ega see läinudki mulle korda,
sest mida ma muidu seda nii hästi mäletan, onju?!
Kuid teate, see hind on nii väike võrreldes rõõmuga,
mis lähtub Jeesuse teenimisest.
See hind on nii tühine.
Ma tegin ületunde ja teenisin raha poeakende pesuga,
saades tavalise akna eest 2 dollarit ja suuremate eest 5 dollarit.
Kraapisin nii palju kokku, et saime oma üüri ära maksta
ja käia ka väikestes külades-linnades, kuulutades Jumala Sõna.
Kuid teate, mis? See on suht väike asi!
Me hindame vahel asju valel moel.
Me püüame vältida hinna maksmist,
mida ustavus ja juurte maasse ajamine
endaga kaasa toovad, et seista sirge seljaga Jumala ees.
Hingevaenlane lehvitab ka kõikvõimalike asjadega me silme ees,
mida see kõik meile maksma läheb.
Me oleme nii pimestatud sellest hinnast,
et ei oska enam nähagi,
kui palju rõõmu Issanda teenimine endaga kaasa toob.
Seetõttu olge valvel ja ärge laske sel sündida.
Teie ees on imelisi võimalusi kogeda Jumalat oma elus
ja panna Ta esikohale oma elus.
Pealegi, Ta teenimisest lähtuv rõõm on nii palju suurem,
kui sellega kaasneva hinna võimalik valu.
Meile on antud üks võrratu missioon!
Leiad selle Matteuse 28 ptk'st või Markuse 16 ptk'st,
kus on öeldud:
"Minge kõike maailma, jagades häid sõnumeid Jeesusest!"
Kui sa mõtled kogu maailma peale,
siis eeldavasti mõtled kohe georgaafilise kaardi peale;
mõne Aafrika suguharu või Aasia külakese peale.
Mõne rahva peale Lõuna-Ameerikas, kelleni veel pole jõutud.
Kuid sageli tähendab "kogu maailm" meie enda maailma.
Kristuse sõnumi ja armastuse viimist meie maailma.
Seetõttu ei puuduta see vaid geograafilist,
aga ka demograafilist maailma.
Meie endi linnu.
Olgu seal siis erinevatest kultuuridest, mõtteviisidest ja erivälimusega inimesi
Kas me näeme, et evangeelium peaks jõudma ka nende maailma?
Jeesus armastab kõiki inimesi.
"Kes iganes usub, saab päästetud!"
See on Jumala südame igatsus
ja seetõttu on ka mu südamesooviks,
et me poleks kui klappidega rahvas, kes näeb ühte seltskonda ühtmoodi
ja teist seltskonda, kes meist erineb, teistmoodi.
Jumala süda on kaugel sellest.
Apostlite tegude 10 ptk's on öeldud, et Jumalal ei ole lemmikuid -
Ta ei tee vahet inimeste vahel,
mistõttu me ei tohiks seda samuti teha.
See, et keegi elab teistmoodi, kui sina,
ei pane Jumalat sind rohkem ja neid vähem armastama.
Kuigi inimmõistus arvab nii,
kehtestades endale ühed reeglid ja teistele teised reeglid.
Kuid evangeelium on absoluutselt kõigi jaoks,
mistõttu tahaks loota, et me kõik oleme sellised, kes teavad,
et keegi pole sinust parem
ja keegi pole sinust ka halvem.
Me kõik oleme patused,
kuid tänu Jeesuse armule võime saada osa Jumala armastusest
ja Tema evangeeliumi heast sõnumist.
Enne, kui ma Jeesusega kohtusin, elasin sõltlase elu,
kellel puudus elus eesmärk ja kes ajas oma asja.
Nagu arvata võite, tulin ma kogudusse suure "pagasiga".
Üks asi, mis aitas mul koheselt oma mõtteviisi ja elu muuta,
olid inimesed, kellega kohtusin
ja kes võtsid mind sellisena nagu olin.
Nad mõistsid, kus ma omadega olin ega püüdnud muuta mind.
Minu jaoks oli see suur asi, sest minu kujutelm kogudusest oli see,
et kui tahan omada suhet Jumalaga, pean mahtuma teatud raamidesse.
Et pean enne oma elus midagi muutma, et olla vastuvõetav.
Kuid kogudus purustas selle arusaama täiega.
Ma läksin Piiblikooli ja teadsin juba esimese 2-3 kuuga,
et mind on kutsutud jumalariigi tööle kogu eluks.
Piiblikooli 3 aasta käigus
kutsuti mind liituma meie koguduse meeskonnaga
ja sellest ajast peale pole ma kordagi tagasi vaadanud.
Meil on olnud hämmastavaid võimalusi ja olukordi.
Minu jaoks suurim eesõigus oli see,
kui sain tõlkida kõik meil koguduses toimuva
hispaania keelde.
Ma olen ise latiino taustaga,
nii et korraldasime üritusi hispaaniakeelsele rahvale.
Korraldasime üritusi juhtidele ja pastoritele.
Ülistusüritusi koos Hillsong United'ga.
Kuulsime ühest noorest nimega Imalas, Lõuna-Ameerikas
kelle eestvedamisel hakkasid nad laulma me laule
hispaania keeles, mille tõlked nad meilt said
ja mis ühendas neid veelgi Jumalaga.
See kõik on lihtsalt hämmastav!
Usun, et jumalariigi ja evangeeliumi keel
lõhub maha kõik barjäärid.
Kui Jumal suutis ulatuda minuni,
teades, kes ja kus ma olen ning mida teen,
siis Ta suudab sirutuda kelleni iganes.
See lootus, mis mul on, on ankruks mu hingele -
ühtaegu kindel ja vankumatu.
See viib mind siit maisest Jumala ligiollu igavikus,
kui me vaid siiralt usuksime,
et Tema nimi on kõrgeim ja Tema Sõna on vägevaim
ning et mõlemad need asjad ankurdavad kogu me usu.
Minu tõeline identiteet ei tugine enam mu tublidusele,
tegudele, päritolule, minevikule, tulevikule ega staatusele
Need ei määratle enam, kes ma olen, vaid evangeelium teeb seda.
Järgmine peatus on 2 minuti pärast.
Tänud taaskord vaatamast meid - see tähendab mulle väga palju!
Võid soovi korral anda mulle Twitteri kaudu tagasisidet,
sest mulle meeldib kuulda,
kuidas me saade on mõjutanud ja muutnud inimeste elusid.
Seniks aga tahan paluda sinu ja su pere ning kodu eest.
Paluda su südame pärast,
et võiksid isiklkult kogeda Jeesuse armastust.
Ole õnnistatud, ilusat uut nädalat ja näeme jälle!
Tõlge: Anne-Ly Raukas